CELEX: 62008CO0217
Language: da
Date: 2009-03-17 00:00:00
Title: Kendelse afsagt af Domstolens (Syvende Afdeling) den 17. marts  2009. # Rita Mariano mod Istituto nazionale per l'assicurazione contro gli infortuni sul lavoro (INAIL). # Anmodning om præjudiciel afgørelse: Tribunale ordinario di Milano - Italien. # Procesreglementets artikel 104, stk. 3 - ligebehandling med hensyn til beskæftigelse og erhverv - artikel 12 EF og 13 EF - tildeling af en efterladteydelse - nationale bestemmelser, der behandler den efterladte ægtefælle og den efterladte samlever forskelligt. # Sag C-217/08.

Domstolens kendelse (Syvende Afdeling) af 17. marts 2009 – Mariano mod Istituto nazionale per l’assicurazione contro gli infortuni sul lavoro
      (Sag C-217/08)
      »Procesreglementets artikel 104, stk. 3 – ligebehandling med hensyn til beskæftigelse og erhverv – artikel 12 EF og 13 EF – tildeling af en efterladteydelse – nationale bestemmelser, der behandler den efterladte ægtefælle og den efterladte samlever forskelligt«
      1.                     Unionsborgerskab – traktatbestemmelser – ligebehandling – forskelsbehandling på grundlag af nationalitet – forbud – materielt
            anvendelsesområde – rent interne situationer udelukket (art. 12 EF og 17 EF) (jf. præmis 17-22)
      2.                     Fællesskabsret – principper – ligebehandling – forskelsbehandling på grund af alder – forbud – anvendelsesområde – forskelsbehandling,
            der ikke har nogen forbindelse med fællesskabsretten – ikke omfattet (art. 13 EF; Rådets direktiv 2000/78) (jf. præmis 24-27)
      3.                     Fællesskabsret – principper – ligebehandling – anvendelsesområde – nationale bestemmelser, der behandler den efterladte ægtefælle
            og den efterladte partner forskelligt med hensyn til tildeling af en efterladteydelse – forskelsbehandling, der ikke har nogen
            forbindelse med fællesskabsretten – ikke omfattet (art. 12 EF og 13 EF; Rådets direktiv 2000/78) (jf. præmis 30 og 31)
      Angående
      
         
               Anmodning om præjudiciel afgørelse – Tribunale ordinario di Milano – fortolkning af artikel 12 EF og 13 EF – ligebehandling
                  med hensyn til beskæftigelse og erhverv – tildeling af en efterladteydelse – nationale bestemmelser, der behandler den efterladte
                  ægtefælle og den efterladte samlever forskelligt.
               
            Konklusion
      Fællesskabsretten indeholder ikke et forbud mod enhver forskelsbehandling, som medlemsstaternes domstole skal sikre anvendelsen
         af, når den eventuelt forskelsbehandlende adfærd ikke har nogen forbindelse til fællesskabsretten. Under omstændigheder som
         de i hovedsagen foreliggende etablerer artikel 12 EF og 13 EF ikke alene en sådan forbindelse.
      
      Under de nævnte omstændigheder er disse artikler ikke til hinder for nationale bestemmelser, hvorefter – i tilfælde af en
         persons død som følge af en ulykke – en livrente svarende til 50% af denne persons lønindtægt før hans død alene udbetales
         til hans efterladte ægtefælle, og den afdødes mindreårige barn kun modtager en livrente på 20% af denne lønindtægt.